Dijous, 03 Juliol 2014 17:23\nEDER, Escola d'Emprenedoria, ose, Oficina de Serveis a l'Empresa, Community Manager,\nL’objectiu és que els participants aprenguin les estratègies més avançades en Màrqueting Social Media i que les puguin aplicar a nivell empresarial. En la formació també es treballarà l’ús de les xarxes socials com a eina per millorar les estratègies de relació i venda amb els clients actuals i potencials. Finalment, cada participant elaborarà un pla de màrqueting digital propi amb un tutor personal.\nJaume Buscallà, regidor de Promoció Econòmica, explica que seran consultores expertes en el tema, algunes d’elles amb seu a la ciutat, les que impartiran el curs. Pel que fa a la llengua de docència, Buscallà afirma que, tot i que la temàtica del curs pugui incloure alguns conceptes en anglès, les sessions es faran en català.\nAquest curs de Community Manager, que està subvencionat íntegrament per la Diputació de Barcelona i la Generalitat de Catalunya, es durà a terme des del 3 de setembre fins el 10 de desembre a l’aula d’Informàtica de l’edifici Rubí Desenvolupament. Els empresaris que hi vulguin participar ja es poden inscriure al web www.rubiempresa.net. L’únic requisit d’accés és que l’empresa estigui situada a la ciutat.\nJaume Buscallà, regidor de Promoció Econòmica\nLa jornada Rubindústria debatrà sobre el sector industrial


La Chatarra!: 4 anys i 1 dia\nPublicat per en Guim el 13.4.10\nQuina alegria vaig sentir quan la vam guanyar. Jo no vaig poder anar-hi però vaig veure-ho per la tele i a cada gol espanyolista vaig fer un salt al sofà, m'estranya que no s'aguès trencat, jeje. M'agradaria poder guanyar una altre copa, i jo poder anar-hi, és clar.\nJaume21: Jo penso que els nois de la teva generació (on incloc al meu germà, que més o menys té la teva edat) sou una generació privilegiada. I segur que veureu aixecar algun altre títol. Una Copa? Una UEFA?...per somiar que no quedi.\nUna abraçada i fins disssbte!\nQuins grans records. He viscut les baixades a segona divisió però tot aquest camí a l'infern està oblidat. Ara per ara, recordo les copes del rei i la final de Glasgow. Senzillament meravellós.\nUff! Doncs sí, quins records!! Jo tambné tinc aquella matge de La Castellana inundada!! A més vam empalmar dues finals en dos anys. Arribem a sortir victoriosos de Glasgow i mare meva...


Diables d'Igualada: La història\nEL 1995, el mateix grup de gent què va recuperar el drac de la ciutat, va creura oportù recuperar la colla de diables. Era un grup compromès amb la cultura tradicional i popular, d'aquesta manera van recuperar una vella tradició amb molta història a la ciutat d'Igualada.La colla ha anat creixent fins arribar als temps actuals. En l'actualitat és una de les colles més fortes de la ciutat amb gairebé un centenar de persones que en formen part.\nAl llarg dels anys la colla de diables ha anat apostan per per un estil més tradicional i d'aquesta manera s'han pogut recuperar alguns elements tradicionals, com poden ser els vestits de Llucifer i Diablessa, en aquell moment es va decidir, entre altres propostes, acceptar la presentada per l'igualadina Roser Rubí. El colors escollits, vermell i negre, així com el disseny i el vestuari de la diablessa foren inspirats en les fotografies del arxiu històric, tambè s'ha recuperat el tradicional Ball de Diables representat cada dissabte de Festa Major.\nL'any 1998 es va constituir el grup de tabalers dels Diables d'Igualada per tal què poguèssin acompanyar musicalment als diables durant les seves actuacions, a més a més de ser una part important del Ball de Diables de Festa Major. La primera actuació fou l'any 1998 per la Festa Major.\nEn el 2007 es va constituir el grup de grallers dels Diables d'Igualada per tal d'incorporar al Drac d'Igualada d' un ball propi, i d'aquesta manera poder acompanyar musicalment al bestiari de foc (drac i vibria) de la ciutat en correfocs i cercaviles. La primera actuació en públic va ser per la Festa Major del mateix any.\nPublicat per Diables d'Igualada a 6:26


Resort Type N.1 Heiloo Països Baixos - Ofertes d'hotels amb els MILLORS DESCOMPTES EN LÍNIA\n"Beautiful country area enjoyed relaxing and rising bicycles..."\nMés informació sobre Resort Type N.1\nDissenyat tant per oci com per negoci, Villa Heiloo 1 està situat idealment a Heiloo; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Villa Heiloo 1 és compromet a que la seva estada sigui el més còmoda possible. Aquest hotel ofereix nombroses instal.lacions en el lloc per satisfer el més exigent dels clients.\nGaudiu de les comoditats d'alta gama com ara TV satèl•lit/cable, reproductor de DVD/CD, forn microones, plat de dutxa, rentadora per tal de relaxar-vos després d'un cansat dia. L'hotel compta amb una llista completa de comoditats, com camp de golf (a 3 km), parc infantil. Villa Heiloo 1 és una elecció inteligents per a viatgers a Heiloo, i ofereix una estada relaxant i sense molèsties.\nCal que informeu el Resort Type N.1 de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Interhome t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 50 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.\nTots els tipus de viatgers (12) Parelles (2) Famílies amb infants petits (5) Famílies amb infants grans (2) Grups (3)


Floors | Festival A Cel Obert 2016\nEls murs es construeixen i s’enderroquen. El terra persisteix. Es pot cobrir o excavar i sempre seguirà sent terra. És només en la seva pell on podem actuar. Javier de Riba ens proposa una confrontació delicada tot intervenint els paviments de les sis entrades dels patis d’A Cel Obert amb pols de guix, seguint patrons similars als de les rajoles hidràuliques. Les condiciones atmosfèriques i el trànsit dels vianants fan que el mosaic efímer es vagi esvaint fins a desaparèixer. En definitiva, aplicacions cosmètiques sobre els respectius terres que esdevenen caos i, per tant, temps que anirà esborrant el seu rastre lentament.\nEntrades a diferents patis de Tortosa\nJavier de Riba és un creatiu, artista i dissenyador català nascut a Barcelona. Ha treballat en diversos estudis i agències com a director d’art. Actualment forma part del col·lectiu artístic Reskate Arts & Crafts amb el qual desenvolupa projectes gràfics i comunicatius lligats a la sostenibilitat i al tracte humà.\nLa seva inquietud li porta a qüestionar el seu estil personal en cada projecte per posar-lo al servei de la comunicació. Per a ell, cada peça demana la seva pròpia estètica i s’aventura a provar noves tècniques i estils. Una lluita constant contra tics en favor de la versatilitat.


L'ús de les TIC en la participació ciutadana (20228/2018-1)\nLús en genèric de la tecnologia no implica de forma implícita la millora de la participació ciutadana. Però coneixent les possibilitats concretes que les noves eines i solucions ens aporten, podrem buscar aquella solució que més sajusta a les nostra realitat, necessitats, recursos i processos que vulguem iniciar.\n- Valorar quins aspectes cal tenir en compta lhora descollir una solució tecnològica per a la participació ciutadana\n- Conèixer eines i portals que ens ajuden en la gestió i posta en marxa dels processos participatius.\n- Marc teòric: concepte Govern obert: transparència i dades obertes, col·laboració i participació ciutadana\n- Les eines digitals al servei del Govern obert. Eines dinformació, comunicació i participació: característiques i principals instruments o plataformes existents. Relació dexemples actuals\n- Les eines institucionals per a ladministració local i altres eines disponibles\n- Experiències de ladministració local\nAjuntament dEsplugues de Llobregat\nEl curs combina l'exposició teòrica de continguts amb el debat grupal i l'exposició per part de responsables públics de casos reals deines i portals que ajuden en la gestió i posta en marxa dels diferents processos participatius que pot endegar un ajuntament o entitat\n20 i 28 de juny; de 10 a 14 h\nActivitat formativa L'ús de les TIC en la participació ciutadana(20228-1)\nData 20 i 28 de juny; de 10 a 14 h


Canal Blau rep un ultimàtum del govern central per abandonar la freqüència 49\nL'emissora de televisió municipal Canal Blau de Vilanova i la Geltrú ha rebut un ultimàtum del Ministeri de Ciència i Tecnologia perquè en un màxim de quinze dies abandoni la freqüència 49, ja que provoca interferències amb Antena 3 al Garraf. Canal Blau, regit per l'Ajuntament, fa tretze anys que emet, mentre que Antena 3 es va implantar al Garraf durant l'any 2001. El mes de maig passat, la televisió municipal va començar a emetre per la freqüència 28 a causa de les interferències amb Antena 3.\n04/03/2003 - 00.00 Actualitzat 09/11/2006 - 09.57\nCanal Blau ha rebut un ultimàtum del Ministeri de Ciència i Tecnologia, dirigit per Josep Piqué, natural de la mateixa població, perquè en el termini de quinze dies abandoni la freqüència 49 per les interferències que provoca a Antena 3 al Garraf. Per la seva part, el regidor de Comunicació i Relacions Ciutadanes de l'Ajuntament, Josep Tomás Alvaro, ha explicat que s'han posat en mans d'un gabinet d'advocats perquè determini les accions que poden emprendre's. De tota manera, ha advertit que Canal Blau emet des de fa tretze anys, mentre que Antena 3 es va implantar al Garraf durant l'any 2001. "Esgotarem totes les vies legals, sense presses", ha afegit. La batalla per la freqüència 49 va començar al gener de l'any 2001, quan van iniciar les proves d'Antena 3 per començar a emetre el senyal de televisió digital terrestre. El Ministeri li va atorgar a la cadena nacional el mateix canal que utilitzava Canal Blau, una emissora actualment societat anònima municipal, regida per un consell d'administració i la junta general de la qual és el ple de l'ajuntament. Canal Blau, durant el passat mes de maig, va començar a emetre des de la freqüència 28, que encara manté, perquè Antena 3 es barrejava amb les seves imatges. D'altra banda, està pendent de resolució un contenciós administratiu que va presentar l'Ajuntament de Vilanova contra el govern per haver atorgat la llicència a Antena 3 Televisió per emetre pel canal 49. Al llarg de la seva existència, Canal Blau ha guanyat diversos premis com a millor televisió local catalana i ha obtingut un premi Octubre, atorgat a València, pel seu treball a favor del català.


Bloc de l'Àngel Pagès.: "L'eclipsi de la raó estratègica" i el segrest de la política.\n"L'eclipsi de la raó estratègica" i el segrest de la política.\nUnes setmanes abans de que ens arribi un 20-N electoral i selectiu, com un nou capítol del serial sobre la política segrestada, capturarem un llibret molt valuós i actual, adquirit a Figeac/Occitània el darrer estiu. Ara el llegeixo intermitenment, fent de contrapunt entre novel·les, assemblees, reunions, bicicletades, recollides de signatures en favor d'una candidatura anticapitalista, la feina, els acords nocturns de la guitarra o el caliu dels discos out of time.\nEsperem que ben aviat es pugui llegir en català i en castellà. Es tracta del text que estava elaborant l'autor -Daniel Bensaïd- abans de morir (1946-2010) i que porta per títol "L'espectacle, darrer estadi del fetitxisme de la mercaderia". Trobarem un Bensaïd entaulat amb Marx, Marcuse, Debord, Lefebvre, Braudillard i uns quans més. Un nou exercici de "filosofia militant" en el qual Bensaïd oposa el "principi esperança" d'Ernst Bloch, la necessitat estratègica i la vigència de la revolució -en definitiva- davant de les convencions del "no hi ha res a fer" exposades per amplis sectors d'un pensament crític contemporani, reflexiu i lúcid, però al mateix temps, paralitzador i perdut en els seus propis laberints (com si no en tinguéssim prou amb el laberint sistèmic de cada dia!). Allò que, amb precisió, el mateix filosof-militant anomena "el nihilisme de la renúncia".\nBensaïd ens parla de quan "pensar políticament és pensar històricament. Entendre el temps polític, com un temps emboirat, discontinu, envoltat de crisis. Pensar enmig de la singularitat de les conjuntures i de les situacions. Pensar, a la fí, en l'esdeveniment no com un miracle sortit del no-res, sinó com un fet històricament condicionat, com una articulació del que és necessari i del que és contingent, com una singularitat política".\nEls temes triats per Bensaïd enfoquen directament a uns materials que caldria reobrir i actualitzar: Els mites i les llegendes de la dominació, l'actualitat de l'alienació, la recerca de la "totalitat perduda", l'eclipsi de la raó estratègica (afortunada expressió que defineix un dels grans mals de l'esquerra dels nostres dies) i una revisió dels conceptes de Guy Debord sobre la societat de l'espectacle a la qual Bensaïd també anomena "del simulacre". Més llum, doncs, per a renovar els clàssics dilemes entre teoria i pràctica i, sobretot, per a inclinar-los en favor d'una política profana -a la manera de Daniel Bensaïd- és a dir, bàsicament revolucionària.\nInformació, "cliqueu" damunt del text que apareix a continuació:\nLE SPECTACLE, STADE ULTIME DU FETICHISME DE LA ...\nLe Spectacle, stade ultime du fétichisme de la marchandise est avant tout : 1. un livre de philosophie, à classer parmi ceux que Daniel Bensaïd a régulièrement ...\nvideos BILLY BRAGG i altres /\ncliqueu damunt dels textos o pantalletes... posarem banda sonora a l'anticapitalisme!\nM for Mede BillyBraggOfficial\nPublicat per Àngel 'Soulbizarre' a 17:38\nEtiquetes de comentaris: a anti anticapitalistes i musicals\nAPUNTA'T i escolta't, o sigui que el tornarem a repassar!!!\nDebord... quanta raó! Clar que tampoc té tan mèrit esbrinar que anàvem cap a una societat de l’espectacle. Només feia falta saber una mica d’història i veure com han funcionat els poders totalitaris.\nMarcuse, Baudrillard... el llinatge de Bensaïd és d’alçada. Una bona lectura durant la propera apagada general. Potser alguns quan el foc de la caverna s’apagui breument seran capaços d’aprendre a mirar la llum del sol. Fora miratges!\nmica en mica, de quinze en quinze, fent del carrer un espai per fer creixer la política de l'emancipació.\n15-O, un nou pas endavant al carrer i arreu del món.\nAnticapitalistes a granel!\nbona repassada...ja anirem assortint la Dimensió Desconeguda de materials del Bensa.\nde la mateixa manera que celebro el teu interés per l'autor i autors que esmentes, he entrat al teu blog i m'he trobat amb la teva referència a David Harvey. Un altre element clau per entendre el que passa i com passa a can capitalisme.\nparles de "política de l'emancipació". Bona expressió. De fet és la única política que ens hauria d'interessar, no?


Acte de cloenda d'Un Estiu per créixer a Alaior i Ferreries\nAvui ha tingut lloc l'acte de cloenda d'Un Estiu Per Créixer a Alaior i Ferreries, a l'IES Josep Miquel i Guàrdia i a l'IES Biel Martí respectivament. Agrair als ajuntaments, a tots els/les joves participants i a les entitats i empreses col·laboradores, ja que sense ells aquest projecte no hauria estat possible ni tant exitós!\nJornades de cloenda d'Un Estiu per Créixer\nAquest dijous 12 i divendres 13 de setembre tindran lloc a cada municipi les jornades de cloenda d'Un Estiu per Créixer:\n- Maó, dijous 12 a les 16:30h. IES JOAN RAMIS.\n- Ciutadella, dijous 12 a les 19:30. Sala Multifuncional\n- Alaior, divendres 13 a les 17:30. IES Josep Miquel Guàrdia\n- Ferreries, divendres 13 a les 19:30h. IES Biel Martí\nVisita del Conseller a Un Estiu per Créixer\nAvui hem tingut la visita del conseller Miquel Àngel Maria, el director insular Josep Juaneda Mercadal, les regidores de Ciutadella Gràcia Mercadal, Ferreries Maria Ponsi la tècnica Tita de Ciutadella. Gràcies a tots pel suport.\nUn Estiu a S´Alcàzar. La veu dels joves.\nAra que han acabat els de juliol, cada jovevens han fet arribar un escrit o un vídeo que responia a la pregunta QUÈ HE APRÈS?.\nCom exemple, us compartim el de n'Agnès Carmona, que ha participat al campus dels ESTIUS A S´ALCÀZAR (Maó).\nLlocs assignats Agost #1ExC\nDurant el mes d'agost, 116 joves de Ciutadella, Maó, Alaior i Ferreries s´han apuntat als entorns d'aprenentatge d'UN ESTIU PER CRÉIXER.\nSeguidament us oferim el llistat de les places adjudicades.\nMatinal formativa Agost\nEntre divendres 26 i dissabte 27 han tingut lloc les matinals formatives per als joves que participaran a UN ESTIU PER CRÉIXER durant el mes d'agost. S´han fet a Ciutadella, Maó, Alaior i Ferreries, que són els pobles on es troba el programa.\nMatinal formativa #1ExC\nDissabte vam fer una matinal formativa a diferents instituts de Ciutadella, Maó, Alaior i Ferreries. Hi havia ganes de començar i molta il.lusió. Gràcies a tothom per aquesta rebuda tan positiva.\nPrimera visita als mentors #1ExC\nAvui hem fet la primera visita en la qual hem presentat el mentor a cada jove. Ha estat molt emocionant veure la il·lusió dels al.lots i la bona predisposició per ensenyar dels mentors. Moltes gràcies a tothom per la vostra sensibilitat i entrega.\nLlista dels llocs d'aprenentatge adjudicats 1ExC\n150 llocs de servei per a 150 joves de Ciutadella, Maó, Alaior i Ferreries\nDissabte 29 feim la matinal formativa!


Deltebre suspén les Festes Majors 2021 a causa de la situació de la pandèmia - EbreDigital.cat\nEl Ple de l’Ajuntament de Deltebre ha decidit avui suspendre les festes Majors 2021. Una decisió que s’ha pres amb la unanimitat de tots els grups municipals i que compta també amb el suport de totes les entitats que participen en l’organització de la festa. La decisió també afecta a les Festes Majors de Sant Roc, organitzades pel Club Deportiu la Cava.\nL’alcalde de Deltebre, Lluís Soler, ha explicat que es tracta d’una decisió complexa i difícil però que s’ha pres “per prioritzar la responsabilitat col·lectiva i la salut pública de tots els veïns i veïnes en un context d’incertesa i en solidaritat en totes les famílies afectades”. Soler ha posat damunt la taula l’actual situació de la pandèmia al municipi: amb 271 casos de Covid en un mes i una setmana, un risc de rebrot de 824 punts i amb una velocitat de propagació del virus d’1,28. “La situació és fràgil” ha assegurat Soler que també ha explicat que la incidència de casos acumulats els darrers 15 dies és de 378, el que torna a situar Deltebre “al llindar del toc de queda nocturn”. Segons Soler “no és una decisió econòmica sinó de sensibilitat social” i ha assegurat que s’ha fet pensant en totes les famílies que han patit per la pandèmia. A més, segons ha explicat l’alcade, també s’ha posat a la balança el fet que la situació actual obligaria a fer un festes molt diferents i “sense l’essència i la tradició” de les festes majors de Deltebre.\nLa decisió ha estat recolzada per la resta de grups municipals. Per part del PSC, el portaveu Aleix Ferré, ha insistit que és una decisió “encertada” i ha recordat que les actuals restriccions obligarien a fer unes festes “forçades” i molt allunyades de la seua essència. Per al grup Municipal, d’ERC-Més Deltebre la decisió de suspendre les festes és “coherent i honesta” i ha recordat que s’ha pres entre tots “pensant en les persones”. El portaveu republicà Joan Alginet ha reiterat també que la situació de la pandèmia al municipi “és molt pitjor que l’any passat” el que justifica la suspensió de les festes majors.\nL’alcalde també ha anunciat que s’organitzarà un procés de participació ciutadana per tal de decidir a què es destinaran els diners de la partida de festes d’enguany.\nArran de la suspensió de les Festes Majors de Deltebre, els alcaldes i regidors dels municipis de les Terres de l’Ebre que concentren les celebracions a l’agost, han reflexionat sobre quina decisió prendre. De moment, suspendre la festivitat no està dins els seus plans. Diuen que l’esforç ha estat majúscul per organitzar unes Festes Majors que compleixin amb totes les mesures sanitàries.


Publicat per jbravo | 16 Des, 2019\nEra un migdia assolellat, aquell de les darreries dia de juliol del 1964. En Bartomeu tornava cap a Duesaigües, conduint el seu cotxe, vora allà quarts de tres del migdia, trencant els tombs del pantà de Riudecanyes. En un revolt, va trobar un nombrós grup de gent, prop del lloc anomenat de “les tauletes”, on en aquell temps hi havia una caseta de begudes, que regentava un matrimoni de Barcelona, i que ja feia uns anys que estiuejava al poble. “S’ha perdut un nen”, li van dir. Era un nen d'uns déu anys, fill d’aquell matrimoni, i feia una estona que no el trobaven. El cercaven dins el bosc, amb desesperació, nervis i angoixa. Hi havia molta gent, molta, tant de Riudecanyes com de Duesaigües, i el temps passava i la por creixia entre els presents. També s’havia començat la recerca dins el pantà, amb una petita barca de la Comunitat de Regants, que anava drenant el fons per si el nen hagués caigut a l’aigua. En Bartomeu va aturar el cotxe i es va afegir a la recerca, oferint-te per bussejar a prop de la vora del pantà. Darrera uns matolls, es va despullar, demanant també que la barca s’allunyés de la vora, doncs aixecava massa fang, i no es veia gaire, dins l’aigua tèrbola. Es va llençar suaument a l’aigua, relliscant gairebé, i va començar a rastrejar el fons. En Bartomeu era una home fort i bon nedador. Bussejava des de la vora en direcció al centre de la llacuna, una i altre vegada. Quan se li acabava l’aire, sortia a la superfície, una dotzena de metres més enllà, girava cua i nedava fins a la vora, i tornava a repetir la immersió, un cop i un altre. Els nervis i l’angoixa anaven minvant els ànims entre els que esperaven i els que es desesperaven, dempeus més enllà, a la vora de l’aigua, que temien el pitjor. El temps passava, i els intents d’en Bartomeu eren en va. No trobava el nen. Va buscar consol en pensar que era possible que el nen s’hagués perdut pel bosc i estiguessin cercant-lo al lloc equivocat. Però la gent ja havia deixat de buscar entre els arbres: ara tothom estava pendent de la recerca al pantà.\nVa ser llavors, en treure el cap per agafar aire, que el van cridar uns homes des de lluny, a mig centenar de metres d’on era. Nedant fins allà va veure com assenyalaven un indret: una roca on hi havia a sobre una petita canya de pescar i alguns estris que, sens dubte, pertanyien al nen. Els nervis, la por o l’ànsia que allò acabés d’una vegada -ves a saber el què- van estrènyer les seves cames, tot preparant una nova immersió en aquell lloc. Ja feia massa estona que havien perdut el nen i les esperances de trobar-lo sa i estalvi s’havien esvaït. Des de la vora, junt a la roca, es va tornar a llançar a l’aigua, lliscant suaument pel perfil del fons del pantà, amb els ulls a pocs centímetres del fang, examinant tot el que trobava al seu pas, bussejant cap el centre de la llacuna. A pocs metres, va entreveure un objecte blanquinós, diferent a tot allò que havia anat trobant abans sota les aigües brutes, enfangades i fosques. Entre la sorpresa i els nervis, emergí ràpidament per la seva vertical fins a la superfície, buscant un altre cop d’alè, i girant sobre sí mateix, es va llençar en picat fins al fons. Un rumor desesperat va escampar-se entre la gent que l’observava. Maleint la foscor que el fang drenat havia deixat entre les aigües, que no li deixava veure més allà d’un pam o dos, i quan ja pensava que xocaria contra el fons i les pedres, es topà de morros contra aquell objecte blanc i lluent. Reculant per l’ensurt, el seu cor es va accelerar a mil per hora, en veure que aquella claror era l’esquena del nen, immòbil sobre el fons, cara avall i amb les cames cap a la vora. Només el va veure dos segons, però es va fixar que anava sense samarreta i amb uns petits pantalons curts. En Bartomeu no dubtava del que havia vist, però tenia una estranya incertesa que allò no fos un cadàver doncs, per a ell, continuava sent un nen. No n’era conscient –o no en volia ser- que aquell menut fos mort. Va pujar ràpidament a prendre una nova glopada d’aire, cercava més aviat alè que no pas les forces que ja se li consumien i, amb ferma decisió, es va tornar a submergir cap al fons. En trobar-lo, amb la seva mà dreta el va agafar per la cintura i, traient les darreres forces, remuntà cap a la superfície.\nA dalt, només amb el cap fora de l’aigua, va tombar la mirada cap a la ribera i va veure dotzenes d’ulls mirant-lo, en un murmuri silenciós, en un infinit intercanvi de mirades encongides pel desconcert i espremudes pel pessimisme. Sense dir res, en Bartomeu començà a nedar, lenta i suaument, cap a ells, agafant els petits pantalons i, amb ells, el nen inert, quiet, ocult sota les aigües, provocant un dubte entre la gent, un interrogant que anava creixent a mesura que tots ells s’adonaven que només nedava amb una mà i, es clar, alguna cosa duia a l’altra. Amb dolorosa cautela, s’apropà fins a la vora. Allà, una dona arrencava a plorar, alguns altres es lamentaven amb por, molts s’amagaven per temor d’allò que veien inevitable. En arribar, en Bartomeu s’agafà amb la mà esquerra del roc on encara hi havia la canya de pescar i, veient que ningú no se li acostava, amb l’altra mà va fer un darrer esforç i va treure el cos del nen i el va dipositar sobre la terra humida, davant la desesperada exclamació dels presents. Incrèduls, desconsolats, impotents i vençuts, els homes es lamentaven i les dones ploraven, tots davant l’esquena nua del cos del nen, mullat, immòbil, mort, buit i llunyà, que romania, encara cap avall, sobre el terra. Alguns cridaven, altres maleïen, tots ploraven, i un dolorós silenci es va anar estenent fins que només se sentien els planys d’una mare agenollada al costat de l’esquena nua del nen.\nEn Bartomeu s’encongia d’esquenes, com justificant una disculpa que no li pertocava i, a poc a poc, s’allunyà del grup. Maleint entre les dents i ofegant un lament que molts anys desprès encara li grataria l’ànima quan en pensava i m’ho explicava, tenia un agre regust de culpabilitat per no haver arribat a temps, per no poder fer res més i per la injustícia del destí. Renegava. Sabia que no era culpa seva, però renegava. Potser així, la ràbia de les seves paraules podia alleugerir la pena de cada racó de la seva ànima. Enmig del desànim, un home se li acostà. Era el metge del poble. Havia examinat el cos del nen i volia donar-li les gràcies per haver-lo trobat. Poc o molt, havia ajudat en el desconsol dels pares.\nDesprés d’algunes nits d’insomni i dies de tristor, amb una malenconia que els anys no esborrarien, es va adonar que, d’aquell petit nen, només recordava la seva esquena nua, doncs mai no li va veure el rostre.\n(Homenatge a Bartomeu Llebaria Grau. Text corregit d'un article meu publicat a Revista Duesaigües)\nPublicat per jbravo | 7 Nov, 2019\nA la plaça torna a fer una mica de fred: es aquest Seré que ens pentina les idees, ens eixuga els ànims i ens esquinça la pell. Dalt, a la serra, avui no treu el cap la gitana, que aquest hivern ens ha visitat amb tolerada insistència, com ho fa d’aquella manera quan s’acosta lentament, baixant la serra amb dolça contundència, tan fràgil que ens captiva, com la nata que vesa d’una vella cassoleta de llauna cremant la llet al foc de la xemeneia. Quant hi ha Seré, no hi és, la gitana; això ho saben els més vells del poble. La primavera truca a la porta, i ho fa impacient, perquè ens vol portar la seva calmada inquietud, la ansietat tranquil·la de qui ha estat molt de temps amagada, esperant el seu torn per mostrar-nos totes les seves facetes, i portar-nos aigua i sol, com les dues cares d’una mateixa moneda. Les darreries de març, doncs, empenyen l’hivern, que enguany, vençut per la mandra, no ha despertat sinó quan ja era l’hora dels adéus.\nAl poble regna la calma, aquell matí assolellat i fred, una quietud silenciosa només trencada pel soroll d’algú que escombra al carrer, amb una simfonia continuada i parsimoniosa que, de lluny, el motor d’un cotxe, vol esguerrar impertinentment, però sols ho espatlla uns segons, derrotat pel seu propi temps. L’home continua escombrant. Aprofitant la claror que, desvergonyidament, entra pel finestral i cau sobre la vella taula de fusta desgastada, deixo caure algunes paraules sobre el full, com qui ordena petites formigues per tal que no surtin de la filera. Ai, les paraules! Quan costa guanyar-se la seva amistat! Que difícil es arrencar-les i desunir-les de la seva supèrbia quan les demanem l’ajut que ens cal per treure de dins allò que volem compartir! De vegades, però, les paraules es deixen estimar, volen que festegis amb elles i, a canvi, t’ofereixen la frescor de les seves lletres, com qui recull l’aigua amb les mans volent veure cadascuna de les seves gotes, i posa els dits prou junts perquè l’aigua no marxi i s’esvaeixi l’encanteri. I és així, quan les paraules son generoses, que el teu amor per elles es tan gran com és de gratificant la seva reacció –regalant-te el millor dels seus textos- i és per això que les vols compartir amb altres enamorats de les lletres, perquè també les puguin gaudir en tota la seva frescor. I si tens l’oportunitat de deixar les teves paraules a l’abast de qui vulgui, com si fossin les teves empremtes digitals, llavors l’idil·li entre elles i els teus sentiments es indescriptible.\nPerò avui les paraules son esquerpes. Vull ordenar-les sobre el paper, però elles es resisteixen, protesten, refusen el vincle que els atorgo. Les hauré de treure del paper, escombrant-les com l’home del carrer fa amb les fulles caigudes dels arbres davant casa seva, al llindar de la porta. No sé com fer per tal que les paraules siguin obedients als meus desitjos i s’avinguin a col·locar-se en una filera màgica de sentiments. Em distreu un altre cotxe que, al seu pas, trenca sorollosament la meva pau, ja prou ofesa per la reticència rebel d’aquests mots orgullosos. L’automòbil s’atura, més endavant, al costat del cementiri. Una dona baixa de l’auto amb un petit ram de flors blanques a la mà i, empentant la reixa d’entrada –que sembla resistir l’escomesa amb el plor esfereïdor de les seves velles i oxidades frontisses- desapareix dins el recinte. Deu portar flors per algú que ja no hi és, per algú a qui la parca ha deslligat l’anima del cos i se l’en dut, deixant només les despulles. Allà, al cementiri, hi ha només despulles; això també ho saben els més vells del poble. I ho sap aquell home que continua escombrant, ara sota l’ampit de la finestra, fulles saltirones que sembla que no vulguin marxar, com ho fan ara les meves paraules, ja espatarrades sobre el full i que, disposades una al costat de l’altre, em diuen que som a les darreries del text, com si també s’arrambés la deessa que talla el fil de la vida per tallar el fil del tema.\nJa hem acabat. Finalment, les paraules i jo hem trobat el nostre niu d’amor, el nostre paradís de paper, tot ple de fileres de petites formigues, per fer un humil homenatge a un grup de dones que es mereixen la més respectuosa de les meves admiracions. Rellegeixo, satisfet: “Ara fa uns anys, unes persones enamorades de les lletres van voler omplir de sentiments estampats amb paraules, com fileres de petites formigues, les llargues pàgines d’una publicació a l’abast de la gent del poble. Hauríem d’admetre i, per tant, d’entendre, que el primer esforç va ser el menys costós -tot i que força enrevessat- ajudades per la força i la empenta que et dona la il·lusió, però es inqüestionable que mantenir aquest esperit durant tants anys sí que es una gran feinada, només reservada a les més valentes: les dones que han donat vida a la revista que porta el nom del poble. Tot i que, al començar, poques portes es van obrir per elles (algú les va fer córrer, cua entre cames, recordant que som al món digital) i que, en aquest nefast invent de societat que ens xucla la més ferma de les sensibilitats, sempre son necessaris els diners per fer real qualsevol idea (malauradament, també, per no ser qualsevol, encara que no tinguis ni idea) no només van aconseguir fer-ho, sinó que han aconseguit, també, mantenir viva la flama i la il·lusió durant molt de temps. Aquelles dones han demostrat que el sexe dèbil som nosaltres: elles han escrit una petita immensitat dins la història d’un immens poble petit; nosaltres, només hem llegit el que elles escriuen. Toca esperar, doncs, amb el desig del cor, que això no sigui un final, sinó un parèntesi, que el que ja s’ha fet siguin només les despulles d’unes ànimes que tornaran a remoure paraules, que aquest darrer full sigui el primer del següent i que, al final, les coses surtin bé i, si no ho fan, serà perquè no és el final”. Punt i seguit. Gràcies. Punt i a part. Continuarà. Punts suspensius.\n(dedicat a les dones que van fer possible la Revista de Duesaigües)\nPublicat per jbravo | 29 Mai, 2010\nAviat fará un any que amb l'Anna i els nens vam decidir vindre a viure al poble. La feina ens ho permetía i la manca d'espai a la ciutat i la sensació d'ofeig ens empeitava. Vam dubtar en donar el pas, però el temps ens ha donat la raó. No hi ha res com viure al poble. No trobem a faltar la ciutat, inclús m'agobio bastant quan hi haig d'anar: tants cotxes, tantes persones, semàfors, busos, contaminació, soroll...No entenc com he pogut aguantar més de quaranta anys allà tancat. Ara, mentre escric aquestes linees, vaig mirant per la finestra i no veig edificis sino muntanyes, no sento el soroll dels cotxes sino el vent que bufa contra els arbres, la olor ja no és a fum sino a natura. Recordo que quan vèrem decidir de vindre, moltes persones pensaven que era boig, que no savia el que feia. Com que sòc un sagitari que, de vegades, viu a un pam de terra, vaig tindre les meves inseguretats i em replantejava la idea una i altre vegada. Ara, des de la perspectiva del temps, m'en adono que això que sembla una decisió trascendental no ho és tant. Viure en un poble, a vint o trenta quilómetres de la feina, i amb les actuals tecnologies de la comunicació, viure en un poble es com viure a les afores de les ciutats. Abans, les afores de les ciutats eren un radi de deu, quinze o vint quilèmetres; ara, el radi arriba molt més lluny. I les comunicacions, doncs ja es veu: des de casa meva escric un text que pot llegir immediatament un xinés o un científic que sigui a l'Antàrtida. Abans, anar al poble de vacances era descobrir un mon diferent, fascinant; ara, es trobar-te amb un grup de gent en un lloc més petit, però amb el mateix entorn de coneixement i informació, o potser més, perquè, de vegades, viure en una ciutat et permet aïllar-te, fins i tot amagar-te, però en un poble tothom està prop teu i si vols amagar-te has d'anar a la ciutat. La meva germana va marxar de la ciutat ja fa bastants anys i quan jo li preguntava com era viure en un poble, ella sempre em contestava que no erem conscients del que ens perdiem. Ara, quan em pregunten a mi com es viu en un poble, responc el mateix: com aquí, enlloc. Aqui no cal mirar cap amunt per buscar el cel, perquè es a tot el teu voltant.\narticle in Duesaigües | Comentaris (3) | Retroenllaços (0)\nEl Dionisi i els turistes alemanys\nPublicat per jbravo | 18 Oct, 2006\nA Duesaigües, quan cada estiu petem la xerrada a la plaça –fer barana li diem a això- sempre hi ha algú que recorda l’anècdota del Dionisi, un pagès del poble que de jove va anar a treballar uns anys a Alemanya: un estiu, per allà als anys setanta, anava el Dionisi –ja gran, l’home, però encara amb ganes d’anar al tros- per la carretera amb el seu ruc quan un cotxe d’uns turistes alemanys se li va acostar. Amb molts problemes per l’idioma, els turistes li van demanar, en castellà, si els podia dir com anar al castell d’Escornalbou. El Dionisi va aturar el ruc, se’ls va mirar i, en un alemany perfecte que encara parlava, els hi va explicar, amb tot luxe de detalls. Aquests turistes alemanys van quedar impressionats de veure com un pagès, que amb el seu ruc i els seus estris tornant de l’hort parlava correctament el seu idioma, i li van demanar com era que parlava tant bé l’alemany. I el Dionisi, sense immutar-se, els va dir: “Ah!, Això res, aquí a Catalunya tothom parla correctament l’alemany. I vostès? Vostès saben parlar català?” El turistes, desconcertats, van continuar el seu viatge, mentre el Dionisi, amb un somriure als llavis, pujava al seu ruc, com si res.


Levi Orta exposa al museu La Gabella d'Arbúcies - laselva360\nInicioArbúciesLevi Orta exposa al museu La Gabella d’Arbúcies\nCartell de l'exposició de Levi Orta. Foto: CC Selva\nEl Museu Etnològic del Montseny la Gabella, a Arbúcies, acull des d’aquest dimecres 31 de juliol l’exposició Levi Orta, Copista d’artistes polítics. Es tracta d’una proposta que és el resultat d’un treball d’investigació que ha fet l’artista sobre el component creatiu de la política i que convida a repensar la forma en què les posicions ideològiques es barregen amb l’art i els seus diferents actors.\nDes de la ironia i el sarcasme l’artista intenta aprendre de la política copiant les obres d’art que han realitzat polítics cèlebres. La intenció del treball no és fer cap tipus d’apologia d’aquests polítics, sinò mostrar la instrumentalització que han intentat fer o fan de l’art. És per això que Levi Orta analitza les incursions dels líders polítics en el món de l’art i intenta analitzar des d’una posició crítica la instrumentalització que alguns polítics fan del món de l’art.\nEl projecte forma part de l’Art en Ruta\nL’exposició de Levi Orta és la guanyadora de l’Art en Ruta 2019. Art en Ruta és un cicle d’exposicions itinerants de promoció de les arts visuals que posa en relació i estableix un circuit entre els artistes i els municipis de la Selva. Es tracta d’un projecte impulsat pel Consell Comarcal de la Selva a través de Selvacultura.\nEn el marc d’aquesta exposició, Levi Orta farà una presentació pública el divendres dia 16 d’agost a les set de la tarda.


Trump diu que està disposat a reunir-se amb Maduro\nEl president nord-americà dubta de la fortalesa de Guaidó, en un gir de l'estratègia diplomàtica de Washington\nDonald Trump saludant poc abans de pujar a l'Air Force One després del míting de Tulsa, el primer en pandèmia LEAH MILLS / REUTERS\nBarcelonaDonald Trump no descarta reunir-se amb el president de Veneçuela, Nicolás Maduro, cosa que representa un gir de la política exterior de la Casa Blanca. És l'estil Trump, que va passar d'insultar el líder nord-coreà, Kim Jong-un, a donar-li la mà en una històrica trobada en què es va desfer en elogis de l'antic rival. De moment, Trump no ha arribat tan lluny amb el president veneçolà, però el sol fet de suggerir que hi té la porta oberta tira per terra l'estratègia seguida fins ara per la Casa Blanca, que amb els aplaudiments dels republicans més conservadors de Florida ha donat suport financer i moral al dirigent opositor Juan Guaidó –a qui va reconèixer com a president legítim de Veneçuela–, alhora que manté les sancions econòmiques contra Caracas. De fet, Maduro ha estat acusat recentment de narcotràfic per les autoritats nord-americanes.\nEn una entrevista al portal d'informació polític Axios, Trump respon afirmativament a la possibilitat de trobar-se amb Maduro. "Sempre he dit que hi perds ben poc amb les reunions, però, ara per ara, ho he rebutjat", ha dit el president, que en cap moment indica intencions d'ampliar les relacions institucionals i diplomàtiques amb el país sud-americà. Segons la mateix web, el govern veneçolà va intentar dues vegades organitzar una trobada entre els dos presidents, el 2017, quan tot just arrencava l'administració del republicà. Un ex alt funcionari de la Casa Blanca ha explicat que en un primer intent el règim de Caracas va trucar a la centraleta i en l'altra ocasió va fer la petició formal per escrit. El resultat va ser el mateix: silenci o cop de porta.\nCoincidència amb les memòries de Bolton\nLes paraules de Trump sobre Maduro suposen un punt d'inflexió en la seva política internacional i un revés per a les opcions de Juan Guaidó, el president de l'Assemblea Nacional de Veneçuela, autoproclamat president del país el gener del 2019 amb el suport principal de Washington, i que recentment va ser rebut a la Casa Blanca. Ara bé, Trump mostra certes reserves amb Guaidó, que ha sigut incapaç de contrarestar el poder del govern de Caracas, malgrat la greu crisi econòmica i humanitària i el descontentament popular a causa de la hiperinflació i l'escassetat de productes bàsics.\nDe fet, Trump coincideix amb la versió dels fets que el seu exassessor de Seguretat Nacional John Bolton relata en les seves polèmiques memòries quan assegura que el president tenia dubtes a l'hora de reconèixer la legitimitat de Guaidó, a qui veia com "una criatura" i un líder "feble" en contraposició d'un Maduro "fort", però que finalment i a contracor es va deixar guiar pels consells del seu equip, que sí que va apostar clarament pel jove i desconegut polític opositor. "Guaidó va ser elegit. Crec que no hi estava necessàriament a favor, però a algunes persones els va agradar i a algunes altres no. A mi em semblava bé", es pot llegir en un extracte de l'entrevista que avança Axios.\nEstats Units Donald Trump Nicolás Maduro Veneçuela Juan Guaidó


Com acostuma a ser habitual, cada curs La Sequieta organitza xerrades i tallers amb la intenció d’informar i resoldre els dubtes que més preocupen a les famílies respecte als més petits de la casa.\nAquest any, escoltant les demandes més habituals que s’han fet a les educadores, hem considerat oportú tractar el tema de l’alimentació ja que és transcendental en el present i en el futur de la salut dels nens i nenes.\nÉs per això que el passat 11 d’abril vam convidar a la dietista i nutricionista Rosa Bayerri, especialitzada en ciència i tecnologia dels aliments i a la que estaven invitats pares, mares i familiars dels alumnes de la nostra llar d’infants.\nLa xerrada es va estructurar en quatre parts: una introducció en base teòrica, un anàlisi de la combinació dels àpats en la dieta dels nostres fills, un estudi de mercat amb productes habituals que solen entrar al rebost de casa nostra, i un torn de precs i preguntes en el que els assistents podien exposar els seus dubtes i preocupacions en primera persona.\nDes d’aquí agrair la participació de tots els assistents i sobretot la col·laboració desinteressada de Rosa Bayerri.\nPer a qualsevol consulta o més informació Orgànics on us aconsellaran amb professionalitat.


Maxime & Laurence – White Rabbit Cadaques\nEn Maxime i la Laurence són una parella resident a Bèlgica (ell es francès, ella belga) que, enamorats de Cadaqués van decidir donar-se el “sí” en el nostre preciós poble. Ella amb un vaporós vestit blanc i ell amb unes divertides bermudes que van ser la sensació del dia.\nVam celebrar l’enllaç a l’església de Santa Maria de Cadaqués. Després, els convidats van fer un passeig amb el trenet turístic fins a la casa privada a primera línia de mar. Allà van rebre amb aplaudiments i música els nuvis que arribaven en una barca de fusta tota plena a vessar de buganvílies.\nLa decoració va ser fidel a l’estil dels nuvis: natural i amb flors de tons suaus. El sol va ser el protagonista (amb el permís dels nuvis), reflexant-se als ornaments de plata antiga i vidre de les taules, creant un ambient relaxat, romàntic i brillant. Contents i ben sopats van acabar com sempre, ballant!!\nEspai: Casa privada, Cadaqués\nVestit núvia: Nina Meert\nSabates núvia: Repetto\nVestit nuvi: Paul & Joe\nSabates del nuvi: Veja\nCatering: Restaurant Blau, Barcelona


La Paeria destina 114.000 euros per a rehabilitar edificis i habitatges del Centre Històric - 7accents\nLleida 22.03.2015 15.30 h\nImatge del carrer Ballester del Centre Històric. (Foto: Arxiu)\nL’Ajuntament de Lleida obre una nova convocatòria d’ajuts per a rehabilitar edificis al Centre Històric amb un pressupost de 114.000 euros. Segons les bases de la convocatòria, les subvencions que atorgui la Paeria no podran superar el màxim del 40% del cost de l’actuació subvencionada i seran, com a màxim, de 10.000 euros per edifici.\nPer acollir-se als ajuts, els edificis han d’haver estat sotmesos a la Inspecció Tècnica de l’Edifici (ITE), al Test de l’Edifici (TEDI) i/o al Certificat de Seguretat previst en l’article 8 de l’Ordenança reguladora de les condicions de manteniment de la seguretat dels edificis del nucli antic de Lleida.\nEs prioritzaran les inspeccions tècniques dels immobles en què es detectin deficiències estructurals o constructives o en les instal·lacions que puguin comportar l’existència d’actuacions de risc per a les persones o béns. A més, els edificis han de tenir una antiguitat de més de cinquanta anys, tenir parets mitgeres al descobert o bé presentar deficiències estructurals o constructives que comportin situacions de risc per a la seguretat de l’immoble i/o de desocupació permanent dels habitatges.\nLes bases de la convocatòria fixen com a objectiu fomentar i regular les actuacions adreçades a la rehabilitació dels edificis, preferentment d’habitatges, situats en l’àmbit del Centre Històric, per tal d’incidir en el manteniment i la millora de les condicions de seguretat, salubritat, ornament públic i habitabilitat, a efectes d’evitar situacions de risc per a les persones o béns i de desocupació permanent dels habitatges.\nEl termini de presentació de les sol·licituds de l’any 2015 s’iniciarà l’endemà de la publicació de la convocatòria al BOP i finalitzarà en el termini d’un mes.


El Consorci de la Zona Franca invertirà 26,9 MEUR el 2021 i destinarà 8,6 milions de beneficis a promoció econòmica La República\nEl Consorci de la Zona Franca invertirà 26,9 MEUR el 2021 i destinarà 8,6 milions de beneficis a promoció econòmica\nACN Barcelona.-El consell plenari del Consorci de la Zona Franca de Barcelona (CZFB) ha aprovat aquest dimecres el projecte de pressupost per al 2021 amb una previsió de 8,6 milions […]\nACN Barcelona.-El consell plenari del Consorci de la Zona Franca de Barcelona (CZFB) ha aprovat aquest dimecres el projecte de pressupost per al 2021 amb una previsió de 8,6 milions d’euros de beneficis que es destinaran a la promoció econòmica, i 26,9 milions d’euros d’inversió. L’entitat preveu augmentar un 2,3% l’import net de la xifra de negoci, fins als 56 milions d’euros. En la sessió plenària s’ha reafirmat l’aposta del CZFB per la nova economia i la indústria 4.0 i s’ha indicat que la inauguració de la DFactory i la segona edició del congrés BNEW seran les principals fites de l’entitat de cara al 2021.\nDurant el primer trimestre de l’any que ve es preveu la inauguració de la primera fase del ‘hub’ tecnològic DFactory BCN, de 17.000 metres quadrats. L’entitat considera que amb aquest hub el polígon de la Zona Franca es convertirà “en un enclavament de referència mundial per a la nova indústria, atraient des de multinacionals fins a start-ups que vulguin aprofitar el potencial” de Barcelona i les instal·lacions. En la segona fase, s’ampliarà la superfície del DFactory fins als 100.000 metres quadrats. A principis de 2021 també s’habilitarà l’ampliació del 3DFactory Incubator, la primera incubadora europea d’alta tecnologia en 3D inaugurada el 2019, per on ja han passat 42 empreses. El projecte, impulsat conjuntament amb Leitat, confia comptar amb unes 100 empreses fins al 2024. D’altra banda, s’ha confirmat la celebració de la segona edició del congrés BNEW, una trobada multisectorial de referència que impulsa el posicionament de Barcelona com a capital mundial de la nova economia.


Cap i cor, el nou lema del MoraBanc Andorra\n"Cap i cor", el nou lema del MoraBanc Andorra\n03 de setembre, 2019\n"Cap i cor". Aquest serà el nou lema del MoraBanc Andorra per aquesta temporada. El club vol impulsar la campanya de captació de socis, gràcies a aquesta iniciativa. El repte serà passar dels 2.500 abonats.\nDe "Hem tornat" passant per "Mai por". El MoraBanc inicia la cinquena temporada a la lliga Endesa i el lema d'enguany serà "Cap i cor". Com és habitual, el club ha fet gala de sentit de l'humor per presentar el nou hashtag per incentivar la campanya d'abonaments, gràcies a un recull de tres capítols amb el cos tècnic i el capità, Guille Colom. "Cap, per mantenir aquesta connexió de voler aplicar la intel·ligència i el sentit comú a la nostra ambició i cor, perquè som la gent del 'mai por', del 'som un país', sentim unes emocions intenses i les volem transmetre a partir d'això", detallava el director de màrqueting i comunicació, Gabriel Fernàndez.\nEPISODIO FINAL??#CapiCor ????????@23Llull ??@pedroma2014 ??@PierreOriola ??@ACBCOM ??#CapiCor #MaiPor pic.twitter.com/UJbP9a1SwB\n— MoraBancAndorra (@morabancandorra) September 3, 2019\nEnguany, els abonats disposaran de cinc entrades gratuïtes, 3 per a Eurocup i 2 per a la lliga Endesa, tot i que alguns partits estaran exclosos en considerar-se premium. La campanya de socis segueix en marxa i ja són més de 2.400 els abonats. A més, tots ells rebran una samarreta amb el lema d'enguany. L'objectiu continua sent superar la xifra dels 2.500 i des del club es veu amb optimisme aquesta possibilitat. "Crec que no em precipito si dic que les esperances que teníem de superar els 2.500 estan molt fonamentades", assegura Fernàndez.\nEn clau esportiva, aquest dijous el MoraBanc jugarà contra el FC Barcelona a Sant Julià de Vilatorta. Un altre amistós per als tricolors, després de la victòria ara fa uns dies contra el BAXI Manresa.


Inici > detall del relat: Alçades.\nDes de el punt més alt,\nl'observador, contempla el voltant.\nPrenent-ne les decisions.\nBraços i peus, ales, escates i arrels,\nboscos i rius, muntanyes i cels.\nBallen els cors fent seus els anhels.\nAra m'aturo i buido la ment.\nSóc i no sóc, tot segueix igualment.\nIgualment, tampoc: Tota existència,\ncanvia el paisatge.\nTrencant un tros, doncs és el peatge.


Richard Harris, protagonista d'"Un hombre llamado Caballo", mor d'un càncer als 72 anys\nL'actor Richard Harris, el mític intèrpret d'"Un hombre llamado Caballo", ha mort d'un càncer, als 72 anys, a l'hospital de l'University College de Londres. Harris estava en tractament de quimioteràpia des de feia temps a causa de la malaltia de Hodgkin, un càncer limfàtic. A l'agost, després d'acabar el rodatge de la segona part de "Harry Potter", en què interpretava el paper del professor Albus Dumbledore, va recaure i va ser ingressat. Divendres passat, poc abans de l'estrena de "Harry Potter 2", va haver de ser hospitalitzat de nou per una greu infecció al pit. Richard Harris ha mort acompanyat dels seus tres fills.\nRichard Harris va néixer el 31 d'octubre de 1930 a Limerick, a Irlanda, va estudiar art dramàtic a Londres i va ser també cantant, poeta i dramaturg. La seva primera pel·lícula va ser "Alive and Kicking", l'any 1957. Després vindria "El desierto rojo", d'Antonioni; "Mayor Dundee", i "La Bíblia". L'any 1963 obté el premi al millor actor en els festivals de Canes, Moscou i Praga per la seva participació a "El ingenuo salvaje", de Lindsay Anderson. Però l'èxit principal de la seva carrera va ser "Un hombre llamado Caballo", l'any 1970, en què protagonitza un personatge que es vol convertir en pellroja i accepta passar per un seguit de proves molt dures que li permeten formar part de la tribu. La segona part d'aquesta pel·lícula, "El regreso de un hombre llamado Caballo", no va tenir l'èxit de la primera. Pel seu treball a "The Snow Goose" li van concedir un premi Emmy i com a cantant va obtenir sis discos d'or i cinc nominacions per als Grammy. En els últims anys havia participat en pel·lícules d'èxit com "Gladiator", "El Conde de Montecristo" o "Harry Potter i la pedra filosofal".


El Pícnic per la República aixeca la protesta del vestíbul de l'estació de Sants i surt en direcció plaça d'Espanya – l'actualitat.cat\nProtesta a l'exterior de l'estació de Sants. / Jordi Bataller\nACN .- Els activistes del Pícnic per la República han aixecat la protesta al vestíbul de l’estació de Sants poc després de les 11 del matí i han sortit a l’exterior en direcció a la plaça d’Espanya. Mossos i Policia Nacional havien desallotjat prèviament una trentena de manifestants, acompanyats per voluntat pròpia o arrossegats a la força. Unes 200 persones s’havien concentrat de bon matí dins l’estació com a protesta davant la imminent sentència del procés amb pancartes, cridant lemes com ‘Llibertat, presos polítics’ i cantant ‘L’estaca’. Els agents han desallotjat d’un en un els manifestants –alguns arrossegant-los o en braços- per la porta principal de la infraestructura barcelonina. Un cordó de seguretat de la Policia Nacional –amb una vintena d’agents- només deixava accedir a l’estació de Sants els viatgers amb bitllets d’AVE. Acabada la protesta, el Pícnic per la República –ja més nombrós i amb diversos centenars de persones- ha continuat per l’avinguda Tarragona en direcció a la plaça d’Espanya.\nEn l’operatiu dins l’estació de Sants, els Mossos d’Esquadra han detingut una persona per una agressió a un agent. Des de la policia catalana han assenyalat que l’arrestat, molt exaltat, no formava part del Pícnic per la República i que ha estat acusat d’un delicte d’atemptat a un agent de l’autoritat. Després d’abandonar el vestíbul de l’estació, els activistes de Pícnic per la República han començat a desfilar per l’avinguda Tarragona fins a la plaça Espanya, on han donat diverses voltes a la gran rotonda tallant la circulació durant més de mitja hora a la zona. La manifestació –amb prop de 2.000 persones, segons l’organització, i unes 700, segons la Guàrdia Urbana- ha continuat per la Gran Via de les Corts Catalanes en direcció a la plaça de Catalunya enmig d’un ambient festiu i amb alguns veïns animant des dels balcons amb una cassolada. Pícnic per la República ha donat per finalitzada la concentració a la cruïlla de Gran Via amb Passeig de Gràcia.\n«Èxit total d’aquest assaig, un preludi de tot el que podem arribar a fer!. Moltes gràcies a tots i totes, ara a explicar-ho i a convidar més gent a la propera», han piulat a les xarxes socials. «Hem demostrat que tenim poder de convocatòria i hem après moltes coses. La gent és la nostra força», han assenyalat des de Pícnic per la República. Alguns dels manifestants han continuat un xic més la protesta i han baixat per la Via Laietana fins a la prefectura de la Policia Nacional, on han cridat consignes com «Aquest edifici serà una biblioteca» o «La policia tortura i assassina».


ICV Archives - Sant Boi Diari\nEl govern de Sant Boi reclama l’alliberament dels consellers cessats\nSant Boi Diari • 07/11/2017\nL’entrada a presó dels consellers de la Generalitat que el govern espanyol ha destituït és «desproporcionada», segons el govern de Sant Boi, format per PSC i ICV. Reclamen que es posin en llibertat els «membres cessats del Govern» que van ser «elegits democràticament» i critiquen la judicialització de la política.\nJosé María Alarcón: «Els que no volen que es maltractin els animals, maltracten les persones»\nMarc Pidelaserra • 02/11/2016\nEl director i presentador del programa Tendido 5, que fa 30 anys que parla de tauromàquia a Ràdio Sant Boi, repassa la seva trajectòria i defensa la continuïtat del seu espai, «degà de la ràdio santboiana i únic programa sobre toros de Catalunya». Alarcón censura que ERC i ICV vulguin fer acabar Tendido 5 i considera «perillós» al moviment animalista.\nJosep Puigdengolas, Sònia Buira i Marc Massoni: «Guanyem el futur»\nSant Boi Diari • 24/07/2016\nLa politització del jovent s’està traduint en l’articulació d’espais de debat i de construcció d’alternatives polítiques i probablement ens trobem davant del naixement d’una nova forma d’entendre i exercir la política.


Ajuntament i veïns reclamen a Hinojosa que avanci en l’adeqüació de la fàbrica i elimini les molèsties > Ajuntament de Sarrià de Ter\nAjuntament i veïns reclamen a Hinojosa que avanci en l’adeqüació de la fàbrica i elimini les molèsties\nFruit de l'assemblea veïnal feta el mes de març passat, es va acordar la creació d'una comissió de seguiment de la posada en marxa de la fàbrica Hinojosa de Sarrià. La comissió està configurada per l'Ajuntament, tots els grups municipals, representants directes dels veïns i l'empresa. L'objectiu és seguir com es van adaptant per tal d'eliminar les molèsties cap a l'entorn. Es va acordar un calendari d'actuacions i de passos. El calendari avança, es van fent passos però també queda menys marge de temps perquè resolguin definitivament els problemes, que és el que reclamem.\nEn aquest sentit, la setmana passada, concretament dijous a la tarda es va fer la darrera reunió de seguiment, en la que es va exposar el següent:\nS'informa que es fa la tercera onada de controls acústics, la segona enfocada directament a l'empresa. Els seguiments es fan periòdicament per comprovar el grau de soroll en relació a les mesures de correcció que es vagin fent. Aquest és el control que va fent cada dos mesos l'Ajuntament per tal de fer complir l'ordenança de sorolls.\nS'encarrega un seguiment ambiental a través d'un equip d'ambientòlegs amb l'objectiu d'eliminar les ràfegues de males olors que es van percebent.\nTambé s'ha traslladat un requeriment a l'Oficina de Gestió Ambiental Unificada de la Generalitat de Catalunya perquè doni suport tècnic per a resoldre la problemàtica. De fet, cal recordar que l'atorgament de la llicència ambiental definitiva, li correspon a aquest organisme.\nS'ha obert comunicació directa amb el Departament de Medi Ambient.\nS'acorda també fer un control exhaustiu del cartó que entra a la fàbrica com a primera matèria per comprovar com hi arriba.\nEs farà una bústia a la web municipal on es penjaran tots els informes, controls i passos que es vagin fent, per tal que tothom hi pugui accedir.\nS'acorda fer, després del període de vacances, una nova audiència pública.\nEn tot cas, l'Ajuntament ja ha informat a l'empresa que es va acabant el període d'adaptació i que, evidentment, farà complir totes les normatives relatives a les molèsties als veïns. Unes molèsties en les quals hi posarà tots els esforços per tal que puguin desaparèixer definitivament.


Vareia - Viquipèdia, l'enciclopèdia lliure\nEntitat territorial administrativa Convent Jurídic Cesaraugustano (Hispània)\n42° 27′ 39″ N, 2° 24′ 24″ O / 42.46082°N,2.40657°O / 42.46082; -2.40657\nVareia (llatí Varia) fou una ciutat dels berons, a la província romana de la Tarraconense, a la riba de l'Ebre, allà on aquest riu començava a ser navegable. Una via creuava el riu entre Calagurris i Tritium.\nEstrabó l'esmenta com Varia però els itineraris d'Antoni li donen el nom de Verela. És probablement l'actual Varea, però d'altres diuen que és l'actual Logronyo i encara d'altres que és Murillo de Río Leza.\nObtingut de «https://ca.wikipedia.org/w/index.php?title=Vareia&oldid=20256134»\nLa pàgina va ser modificada per darrera vegada el 28 ago 2018 a les 17:26.


Finalitzen les obres de reforma integral de la Plaça de la Masuca d’Igualada\nL’Ajuntament d’Igualada ha enllestit les obres de reforma integral de la Plaça de la Masuca, que s’han desenvolupat al llarg dels darrers vuit mesos i que han tingut un cost d’uns 700.000 euros. Aquesta intervenció ha suposat la reordenació de tot l’espai, fent-lo més amable per les persones i oferint nous espais adequats per rebre el mercat d’ambulants i també altres activitats de caire comercial, cultural i festiu. Amb aquest objectiu, precisament, el terç Sud de la plaça disposa ara d’unes noves pèrgoles de gran format.\nLa Plaça de la Masuca té una superfície de pràcticament 5.000 m2 i, fins ara, tenia l’estacionament com la seva única utilitat. La creació de tres zones blanques de gran capacitat a l’entorn del mercat municipal en els darrers anys, però, ha permès reduir la capacitat d’aparcament de la Plaça de la Masuca i donar cabuda a altres usos ciutadans. Amb una estètica general més agradable i acollidora, l’espai permet des d’ara l’estacionament d’una setantena de vehicles i el seu entorn s’ha obert a les persones, permetent celebrar-hi esdeveniments gastronòmics, esportius, associatius, actuacions, mercats especialitzats o activitats infantils, per exemple. En el dia a dia, els veïns hi poden trobar, a més, una zona de jocs infantils, voreres més amples i xamfrans accessibles, una il·luminació i senyalització millorades, més arbrat i un mobiliari urbà renovat.\nAquest projecte de reforma integral es va desenvolupar conjuntament amb l’Associació de Botiguers del Mercat de la Masuca. La nova plaça es va inaugurar aquest divendres, 30 de novembre, coincidint amb l’acte d’encesa dels llums de Nadal a Igualada i, des d’aquest mateix dissabte, ja està totalment oberta\nArticle anteriorTonteries amb talent: Trobar amor a Internet; Art i Assaig\nPròxim articleL’Igualada Rigat encarrila però no tanca l’eliminatòria de vuitens de la WSE Cup


El que Google sap de tu - Diari La Veu\nEscriba el número 490425\nÉs fins a cert punt normal que quan apareix a la nostra pantalla una parrafada d'extensions antològiques sobre l'ús d'un programa o un dispositiu, donem al botó d'acceptar compulsivament. No obstant això en aquests instants estem, amb tota probabilitat donant accés a l'empresa que ens ofereix un servei a poder entrar gairebé en la nostra vida privada. Després ens preguntem com és possible que a Google o el nostre correu electrònic ens apareguin anuncis sobre productes que realment ens interessen però que mai abans havíem buscat a la xarxa.\nQuè és el que Google sap de nosaltres? ¿Quina informació recopila sobre nosaltres? A continuació t'oferim una breu guia sobre la informació que el major cercador del món recull sobre els seus usuaris, és a dir, sobre nosaltres.\nQuan naveguem deixem un rastre de cerques que serà utilitzat per aquesta gran empresa per intentar vendre els productes que millor s'adaptin als nostres interessos. De la mateixa manera, Google fa servir aquesta informació per millorar la teva experiència de recerca i d'alguna manera fa impossible que coneguis informació interessant que s'escapa d'allò normalment s'escapa als teus interessos primaris.\nUn altre lloc des del qual l'empresa californiana recull informació és des dels dispositius mòbils que funcionen amb sistema operatiu Android. D'allí, extreu informació tant dels teus contactes com de les teves cerques. Així mateix, també extreu informació de les aplicacions que fas servir.\nEn tercer lloc Google emmagatzema informació dels vídeos que mires a Youtube mentre que en quart lloc l'empresa recopila totes aquelles notes de veu que emmagatzemes gràcies a Google Now.\nPotser no et sembla ja tan graciós i menys sentit té que Google emmagatzemi la informació de la teva ubicació i dels recorreguts que fas. D'aquesta manera l'empresa pot saber quant de temps passes a la feina, quan et vas de vacances o si estàs malalt.\nDe la mateixa manera Google emmagatzema tota la informació que tens publicada en el cas que posseeixis un bloc i tots els esdeveniments que inscriguis a Google+. De la mateixa opera amb altres programes de la seva propietat guardant les teves converses de Hangout, les notes de Google Keep i les compres de Google Wallet.\nEn resum, si vols saber el que Google sap de tu, pots descarregar-te tota la teva activitat a través d'aquesta pàgina web de la pròpia empresa nord-americana: https://takeout.google.com/settings/takeout\nEscriba el número 833475


Ppt cuina digna by ampatorrentdenmelis - issuu\n...una cuina nova pel Torrent\n...una cuina nova pel Torrent CEIP Torrent d’en Melis fa temps que necessita millorar les instal·lacions I mobiliari de la cuina. El curs passat 2016-17 un grup de pares i mares va pintar i netejar el menjador. Ara li demanem al Consorci d’Educació de Barcelona les reformes pertinents.\nPares i mares pintant el menjador.\n...una cuina nova pel Torrent Tant la direcció del Torrent com l’AMPA han fet arribar escrits, informes i fotografies sobre l’estat deplorable de les instal·lacions de la cuina, els darrers cursos. La resposta del Consorci ha estat que no els consta que sigui necessària ni urgent cap reparació. L’Ampa sol·licita que abans de finalitzar maig (2017-18) es signi un : CONTRACTE DE MANTENIMENT I INVERSIÓ: - amb un pla de treball. - un pressupost. - un llistat de proveïdors. - una data d’inici de les reformes.\n...una cuina nova pel Torrent Els defectes detectats són: - Insuficient per una escola de dues línes (300 EL FORN\nnens al menjador) - Les safates del forn són inadequades → ha provocat CREMADES als braços de les cuineres. - No té inducció. - No funciona l’encesa automàtica. - No gratina - No té regulador de temperatura. - No rosteix.\n...una cuina nova pel Torrent Els defectes detectats són: - Regulador de temperatura espatllat → possible LA LÍNIA CALENTA\naparició de BACTÈRIS. - No manté escalfor. - No arriba a 50 º Cres. - Porta de la línia trencada. - Aixeta de la línia espatllada. - Vidres de la línia en mal estat. - Cal emplenar la part inferior amb aigua calenta per evitar desperfectes en la resistència. - RISC D’ACCIDENTS I DE CREMADES\n...una cuina nova pel Torrent Els defectes detectats sĂłn:\n- No hi ha cap porta als armaris que guarden els estris de cuina. - Risc de contacte amb brutĂcia i insectes.\n...una cuina nova pel Torrent Els defectes detectats són: - Necessitem dues fregidores. FREGIDORA\n- Degut al volum de nens al·lèrgics en una escola de dues línies (300 nens al menjador). - No es pot garantir 100 % la no-contaminació de productes.\n...una cuina nova pel Torrent La direcció de l’escola ha fet la petició al Consorci El Consell Escolar també L’AMPA també ha fet la petició ….però no hi ha resposta\n...una cuina nova pel Torrent https://btv.playty.com/player#/video? autoplay=1&id=CDB280917TORRENTDENMELIS%202b3b1896\nPpt cuina digna\nCuina Torrent d'en Melis


Els Mossos han desvinculat el cadàver del cas en què ara estan immersos | CatalunyaDiari\nEls Mossos i l'Ajuntament de Barcelona han descartat que el cos localitazat, que es troba en estat avançat de descomposició, sigui el del presumpte assassí del nen de dos anys\nper Oriol Lleonart Padrell 26/08/2021 14:12h\nAquest migdia s'ha descobert per sorpresa un cadàver a la muntanya de Montjuïc, a Barcelona, lloc on els Mossos d'Esquadra buscaven el pare del fill presumptament assassinat aquest dimarts a l'Hotel Concordia de Barcelona. Dues treballadores del servei municipal de neteja han localitzat el cos en una zona boscosa mentre desbrossaven la vegetació al massís costaner.\nEl cos es trobava en un estat avançat de descomposició i deixava anar una forta pudor que, segons han explicat fonts policials, es podia sentir per la zona on ha estat localitzat el cos. Així, els Mossos han desvinculat el cadàver del cas en què ara estan immersos, la cerca del presumpte parricida, Martín Ezequiel Álvarez Giaccio. El cos localitzat no seria el de l'home que, segons les primeres investigacions, hauria comès un cas de violència vicària en assassinar el seu fill com a resposta a la separació de la seva dona.\nEls Mossos i l'Ajuntament insisteixen que el cadàver no és el del presumpte parricida\nDe moment, es desconeix la identitat del cos, encara que la policia i fonts municipals insisteixen que «no té res a veure» amb l'home de 44 anys, la imatge i la descripció física del qual els Mossos han difós per facilitar la col·laboració ciutadana. De fet, els Mossos han demanat ajuda i que es contacti amb el telèfon 112 en cas de tenir informació.\nLa hipòtesi dels Mossos, reforçada pel fet que l'home va fugir de l'habitació i de l'hotel a través de la piscina, era que s'hauria pogut amagar a Montjuïc, ja que és una zona plena de camins, pistes i amagatalls que permetrien a Martín Ezequiel Álvarez escapolir-se. Per aquest motiu, la policia va engegar dimecres un macrodispositiu per trobar l'home. Aquesta passada nit, més enllà de cotxes i motos, els Mossos han rastrejat la muntanya des de l'aire amb un helicòpter.\nEls Mossos treballen amb la hipòtesi que l'home hagi fugit de Barcelona\nTot i això, també es treballa amb la possibilitat que l'home hagi fugit de Barcelona i es trobi en un altre punt del país. S'ha plantejat la possibilitat que visités els seus familiars al Vendrell, al Baix Penedès, donat el fet que hi vivia des que es va separar de la seva dona, per la qual cosa s'ha contactat amb l'entorn proper. Sigui com sigui, la investigació es manté en secret de sumari i encara caldrà localitzar i interrogar l'home.\nAllò que es preveu com una possibilitat més clara és que ens trobem davant d'un cas de violència vicària, un tipus de violència de gènere en la qual un dels progenitors utilitza els seus fills per fer mal o coaccionar la seva parella. Així, tenint en compte el procés de separació, els missatges amenaçadors de l'home i la seva fugida, l'opció, dins les especulacions, és la que pren més força.\nBarcelona Assassinat Mossos d'Esquadra Ajuntament de Barcelona Guàrdia Urbana Barcelonès


Informació per a pacients ingressats en l’Hospital Provincial\nInici > Pacients > Pacient ingressat\nINFORMACIÓ D’INTERÉS PER AL PACIENT INGRESSAT\nHi ha unes normes bàsiques pensant en el seu benestar i amb el propòsit d’assegurar el millor servei i atenció possible.\nQuan vosté haja sigut acomodat en la seua habitació, el personal d’infermeria li donarà tota la informació útil sobre el seu ingrés i li farà una http://aggs.school.nz/?education=best-college-essay-writing-service primera entrevista de control del seu estat de salut.\nNo oblide comunicar si patix algun tipus http://gestiondefortune.com/?pharmacie=grande-pharmacie-viagra&dd4=ea d’al·lèrgia o si seguix algun tipus de here tractament.\nSi necessita al personal d’infermeria, polse el http://tussam.es/?farmacia=compra-kamagra-sin-receta&2a2=ca timbre situat en la capçalera del llit.\nDurant la seua estada pot romandre vosté amb http://bavaria-media.de/?drogerie=cialis-online-kaufen-ohne-rezept&c0b=be un acompanyant, excepte si el personal responsable de la seua atenció indique el contrari. Li preguem que respecte el llit del seu costat, no assentant-se ni deixant objectes, ja que pot ser ocupat en qualsevol moment per un altre pacient.\nPer a garantir la seua atenció i la de la resta dels pacients ingressats pot ser cialis 20 prix canviat de llit o habitació. Agraïm la seua comprensió.\nSi necessita informació sobre la seua malaltia, enter pregunte al seu metge. Li recomanem que abans de la visita diaria anote les preguntes que desitja formular.\nLa http://paysdemontbeliard-tourisme.com/?pharmacie=acheter-cialis-cher&2ca=fb higiene personal és necessària per al bon estat de salut. En el cas que present alguna dificultat per a dur a terme la seua neteja, comunique-ho al personal d’infermeria.\nEl personal li entregarà un go to link pijama. Vosté ha de portar els objectes personals de neteja i sabatilles.\npropecia ciao 1 mg Respecte el silenci. Parle en to suau per a no molestar als altres i vigile el volum de la televisió, ràdio o reproductors de música.\nget link Mantinga tancada la porta de l’habitació per a preservar la seua intimitat i no romanga en els corredors.\nSi el pacient serà intervingut quirúrgicament, els acompanyants i familiars han de romandre en l’habitació.\nEstà prohibit fumar i consumir begudes alcohòliques en el recinte hospitalari.\nProcure no portar objectes de valor. L’hospital no es fa responsable de la seua pèrdua.\nAl costat de la cafeteria podrà adquirir les fitxes per a veure la televisió.\nSi necessita dels servicis de barberia, comunique-ho al personal de la unitat en què estiga ingressat.\nLes visites als pacients ingressats és oberta i flexible. No obstant això, un nombgre excessiu de visites pot ser perjudicial per a la salut del pacient. No s’aconsella l’entrada de xiquets.\nNo estan permeses les entrades d’acompanyants a partir de les 22 hores. En cas d’urgència, ha de sol·licitar autorització al personal de seguretat.\nL’hospital disposa d’un servei de préstec de llibres i revistes. El personal del SAIP li informarà del catàleg de títols.


Tallers a la primavera 2019 : Centre Civic Convent Sant Agusti\nAra ets a - Inici » Formació » Tallers a la primavera 2019\nTallers a la primavera 2019\nTallers i monogràfics per a la primavera 2019.\nInscripcions a partir del 25 de març.\nLa il·lustració de portada creada per Júlia Rúbio, s’inspira en la disciplina “Butô“. Una tècnica d’origen japonès que podreu descobrir de la mà de Marlène Jöbst.\nLa dansa, el moviment i el benestar s’apropen amb el bon temps: tècniques mil·lenàries d’expressió es donaran la mà amb les disciplines més contemporànies, fent un recorregut ben curiós per les diverses geografies del món i del cos.\nA l’àrea de tallers vinculats a la creació sonora i visual, trobareu nous aplicatius i laboratoris de creació disciplinar. Amb MakerConvent desplegarem una gran quantitat de recursos tant tecnològics com manuals, com el taller d’instal·lacions artístiques conduït per Irma Marco.\nL’Eriko Fukuda ens ofereix dues alternatives per a desenvolupar coneixements plàstics, com les aquarel·les i els marmolats propis de la tradició oriental.\nAl laboratori digital, treballarem la tecnologia, el disseny i la comunicació des de diverses perspectives.\nEls joves i les famílies, tenen un espai molt especial durant tot el trimestre, amb propostes lúdiques i educatives.\nLlibret amb la programació AQUÍ\nLlibret de programació dissenyat per Júlia Rúbio


Es consoliden els nivells de qualitat de l'aigua dels darrers anys - FÒRUM.ad\nEs consoliden els nivells de qualitat de l’aigua dels darrers anys\nOn: 20/03/14 9:59\nPer tal de conèixer la qualitat de les aigües dels rius, el Departament de Medi Ambient gestiona una xarxa de seguiment de la qualitat de les aigües superficials que consta de 37 estacions repartides per tot el territori. Els resultats obtinguts en aquestes estacions permeten validar o adaptar les polítiques de gestió i protecció dels cursos d’aigua i també determinar l’evolució de la qualitat actual cap als objectius definits pel Pla de sanejament per a l’any horitzó 2020. Les mesures dels diversos contaminants permeten assignar a cada tram de riu una qualitat que s’associa a una escala de colors associada a 5 classes de qualitat:\nL’any 2011, per primer cop des del desplegament del Pla de sanejament, el 100% de les estacions de seguiment de la qualitat de les aigües superficials va obtenir una qualitat excel·lent, bona o passable, quan l’any 2005 aquest valor només ascendia al 67%.\nEls resultats del 2013 consoliden els dels anys anteriors, tot i un lleuger empitjorament per una afectació generalitzada en relació als fosfats que ha generat una pèrdua de qualitat en la gran majoria d’estacions, incloses les de capçalera. Aquest empitjorament es podria explicar per (1) un possible error analític ha pogut afectar bona part de les estacions en relació als fosfats, fet que a priori es descarta per part del laboratori d’anàlisi, i/o per (2) l’abundant precipitació rebuda durant l’any. Si es deixen de considerar els fosfats, la qualitat millora considerablement per situar-se en nivells similars als de l’any 2012.\nL’anàlisi dels resultats obtinguts en les diferents estacions de seguiment de la qualitat de les aigües superficials permet establir el següent gràfic. En aquest, es pot veure l’evolució de la qualitat dels rius així com el seu repartiment per a cada classe de qualitat, entre l’any 2005 i l’any 2013, i la millora gradual i consolidada dels darrers anys.\nTot i la consideració anterior, els resultats de qualitat de les aigües superficials de l’any 2012 segueixen mostrant un apropament gradual i significatiu als objectius proposats per l’any 2020. A trets principals, pel 2020 es preveia que tots els rius del país tinguessin una qualitat excel·lent, tret d’alguns trams situats aigües avall de nuclis urbans i/o d’estacions depuradores d’aigües residuals on s’acceptaven nivells bons.\nActualment, el 70% de les estacions tenen una qualitat excel·lent o bona; l’any 2005, només eren el 38%.\nEl 81% de les estacions de seguiment de la qualitat de les aigües superficials se situa a com a molt una classe de qualitat de diferència en relació als objectius per a l’any 2020. Aquest mateix paràmetre es va situa l’any 2005 en el 50%.\nEn paral·lel al seguiment de la qualitat fisico-química de les aigües superficials, el Departament de Medi Ambient gestiona el servei de neteja de residus sòlids dels rius d’Andorra. Aquest servei té com a finalitat la d’extreure els residus sòlids que s’hi han abocat o que hi han estat dipositats per l’efecte del vent.\nDurant l’any 2013, s’han netejat uns 673 quilòmetres de rius i s’han extret més de 32,2 tones de residus (1 quilogram cada 20,9 metres o 47,8 quilogram per quilòmetre).\nLa UTE OMS SACEDE-STREICH-TECNISA i la UTE ACCIONA AGUA-ECOTÈCNIC s’encarreguen respectivament de l’explotació, manteniment i conservació del servei d’explotació, conservació i manteniment de les estacions depuradores d’aigües residuals (EDAR) d’Andorra, lot “nord” i lot “sud” respectivament.\nEl lot “nord” està format per les EDAR del Pas de la Casa, del sistema nord occidental situada a Anyòs i del sistema nord oriental a Canillo. El lot “sud” està format per la EDAR del sistema sud a Sant Julià de Lòria i pel seu assecat tèrmic.\nLes estacions depuradores d’aigües residuals del Principat d’Andorra han tractat durant l’any 2013 un total de 20.793.134 m3. D’aquest volum, el 66,5% corresponen a aigües residuals tractades a l’EDAR del sistema sud.\nEls principals indicadors del tractament que s’efectua a les EDAR són els paràmetres relatius a la demanda biològica d’oxigen (DBO5), a la demanda química d’oxigen (DQO), a les matèries en suspensió (MES), i en alguns casos, al nitrogen orgànic i amoniacal (NTK) i al fòsfor total (Ptotal).\nDe forma global, les EDAR compleixen amb les expectatives de tractament, amb les concentracions o els rendiments que s’ajusten a la normativa, considerant el conjunt del parc de forma global i de mitja al llarg de l’any. En quant a concentracions, les EDAR assoleixen abastament els resultats esperats, complint els nivells fixats per la normativa andorrana i la Directiva europea 91/271/CEE, sobre el tractament de les aigües residuals.\nEls fangs generats\nEl conjunt d’estacions depuradores d’aigües residuals han generat un total de 1.387 tones de matèria seca de fangs durant l’any 2013 (el que equival a un total de 6.547 tones de fangs humits). En relació amb la producció de fangs de cada instal·lació, la EDAR del sistema sud ha generat el 74% dels fangs en termes de matèria seca total.\nDel total d’aquesta producció, s’ha exportat un 2,3%, mentre que la resta ha estat valoritzada energèticament al Centre de tractament de Residus (CTR), sigui amb assecament previ o sense.\nPrevious Post: El consum d’energia s’incrementa un 3,9% al febrer\nNext Post: Llum verda a la instal·lació de Mercadona a la Seu d’Urgell


Ribes dinamitzarà el Pont de la Puríssima amb un autèntic Mercat de Nadal | Web Oficial de l'Ajuntament de Ribes de Freser\nRibes dinamitzarà el Pont de la Puríssima amb un autèntic Mercat de Nadal\nTindrà lloc els dies 6, 7 i 8 de desembre. A banda de les parades d’ornaments, regals i productes agroalimentaris locals i de proximitat, les entitats i l’Ajuntament han organitzat un ampli ventall d’activitats.\nRibes de Freser es prepara per viure un intens Pont de la Puríssima. I és que aquest any els dies 6, 7 i 8 de desembre ens portaran al municipi un autèntic Mercat de Nadal, que comptarà amb parades d’ornaments nadalencs i regals, així com de productes agroalimentaris d’artesans locals i nacionals. A més de les parades, l’Ajuntament i diverses entitats del municipi completaran el mercat amb tallers, tastets i conferències diverses, entre les quals destaca el Carilló.\nLes activitats arrencaran el dijous 5 a les 17h amb l’encesa de l’enllumenat nadalenc i l’arbre dels desitjos a la plaça del Mercat, un acte organitzat per l’AMPA, la Unió de Botiguers i l’Ajuntament. L’endemà, el divendres 6, hi haurà un concert de TheTaffaners. En acabar, es farà un tastet de Ratafia Moliné, formatges i embotits. Aquest acte s’impulsa des del Festival Gollut i tindrà lloc a les 12h a la placeta del carrer Puigmal. Ja a la tarda, l’Associació de Dones de la Vall de Ribes portarà a terme el Quinto en benefici de La Marató de TV3, que començarà a les 17h al Pavelló. També el mateix divendres, a les 18h, el Cinema Catalunya acollirà la conferència a càrrec d’Aurora Martín titulada Els cossos del cementiri de la Torre Nord del Castell de Sant Pere de Ribes: eren golluts?. I arrodonirà la jornada la Cia. La Tal amb el seu espectacle nadalenc Carilló de Nadal. Els rellotges tenen vida interior?, que serà representat en dues ocasions (18.30h i 19.30h) a la plaça de l’Ajuntament.\nAl llarg del dissabte també s’organitzaran diverses activitats per acompanyar el Mercat de Nadal. Durant tot el matí, els alumnes de l’IES Joan Triadú faran una pinxotada al Passeig. A la tarda, se celebrarà la taula rodona 100 anys del tren: passat, present i futur, un acte que donarà el tret de sortida al Centenari de l’arribada del tren a Ribes de Freser (17.30h, Teatre Municipal). Per últim, a les 22h la Sala d’Exposicions acollirà el Quinto dels Gegants de Ribes.


Roger Ailes: el depredador sexual de la tele\nEl poderós executiu de la Fox va abusar de les seves empleades durant dècades. Ara una minisèrie rememora el seu auge i caiguda\nRoger Ailes tenia un ‘do’ per detectar els instints més primaris de la gent i explotar-los. Gràcies a ell es va adonar que les faldilles molt curtes i les cabelleres rosses combinades amb grans dosis de propaganda racista i patriotisme histèric podrien enlluernar una audiència de milions d’espectadors i, en especial, homes de raça blanca inclinats a propagar les teories conspiradores més boges –per exemple, que Barack Obama és un musulmà nascut a Kenya–, sempre que reforcessin la seva reaccionària cosmovisió.\nI també, gràcies a aquest 'do', va convertir la cadena nord-americana que va presidir durant dues dècades, Fox News, en una organització capaç d’aconseguir que George W. Bush ocupés la Casa Blanca durant dos mandats, i d’exercir de braç mediàtic de Donald Trump. Mentrestant, darrere de portes tancades, es dedicava a practicar l’assetjament sexual en sèrie, i a imposar una cultura que marginava, degradava i cosificava les dones. Protagonitzada per Russell Crowe, la minisèrie 'La voz más alta' –demà arriba a Movistar+– rememora el seu ascens i caiguda.\nÉs probable que el magnat de la comunicació Rupert Murdoch, llavors propietari de 20th Century Fox, fos conscient del perill que Ailes encarnava quan el 1996 el va posar al capdavant del seu nou canal de notícies. Al cap i a la fi, aquell home, un analista polític extraordinari que al seu dia havia participat en les campanyes presidencials de Richard Nixon i Ronald Reagan, acabava de ser expulsat de la cúpula del canal CNBC per motius que van resultar anticipar els seus problemes a la Fox.\nEl seu temperament volcànic, el seu autoritarisme i la seva crueltat eren part del que feien d’ell un dels millors productors televisius de la seva generació, però també li impedien per complet adaptar-se a un entorn corporatiu.\nAmb la seva pistola\nA més, era un home tan increïblement paranoic que la seva pistola l’acompanyava a tota hora. A part d’instal·lar una porta d’acer per protegir el seu despatx, va construir un enorme búnquer sota casa seva, i va envoltar tant el seu espai laboral com el domèstic de càmeres de seguretat. Acostumava a monitorar els ‘e-mails’ i converses telefòniques dels seus empleats i contractar detectius privats. Pel que sembla, ser hemofílic el va abocar des de nen a viure amb una por permanent de la mort; i això, al seu torn, el va fer singularment capaç de detectar les pors dels altres.\nAmb el temps, barrejant amb habilitat la informació, la propaganda política i l’entreteniment, va convertir les pors dels seus espectadors en fúria col·lectiva. Fox News va ser el gran altaveu de tots els escàndols que van afectar els Clinton, i va convèncer l’opinió pública de part del món de la necessitat de la guerra de l’Iraq.\nEls homes hereten el gen de l’hemofília de les seves mares, i qui sap si això va fer Ailes veure les dones com la causa de les seves debilitats. Però no hi ha cap excusa en la manera en què tractava les seves empleades, sempre de forma grollera i irrespectuosa. Se les menjava amb els ulls i els feia comentaris sobre els seus pits o les agafava del darrere o provava de besar-les contra la seva voluntat. A Fox News, les dones temien quedar-se soles amb ell. Amb el temps, la companyia es va veure envaïda per una tòxica atmosfera de vestidor masculí. Però ningú s’atrevia a parlar; el sou era massa bo.\nNingú esperava que acabés sent Gretchen Carlson –encarnada en 'La voz más alta' per Naomi Watts– qui destapés l’escàndol. Antiga Miss Amèrica, era vista com la presentadora arquetípica de Fox: rossa, conservadora i orgullosament antiintel·lectual. Carlson va rebutjar una vegada i una altra les propostes i coaccions d’Ailes. «Si tu i jo haguessim tingut relacions sexuals fa temps, a tu t’hauria anat millor i a mi també», li va dir el seu cap poc abans d’acomiadar-la.\nAbans del #MeToo\nEl juliol del 2016, més d’un any abans que el moviment #MeToo posés Hollywood potes enlaire, la periodista va sacsejar la indústria mediàtica a l’interposar una denúncia contra Ailes per abús sexual. Poc després, dues dotzenes més de dones havien fet el mateix, algunes amb referència a fets succeïts cinc dècades enrere. El magnat ho va negar tot. A la seva carta de renúncia, no donava senyals de creure que hagués fet res de dolent. L’any següent, abans d’haver de respondre pels seus actes, va morir. Però el seu llegat continua viu, i per deixar-ho clar no hi ha més que recordar la màxima gràcies a la qual Fox News va construir el seu lideratge d’opinió: repetir la mateixa falsedat una vegada i una altra fins que s’assumeix com a veritat.\nTemes: Naomi Watts Movistar+


Victòria per 3 a 11 dels benjamins A de PLF contra el Maçanet.\nLa passada setmana va ser el benjamí B qui marcava 11 gols a Breda, i aquesta setmana ha estat el benjamí A, qui ha guanyat per 3 a 11 al camp del Maçanet. Destacar els 6 gols del palafollenc Sergio i els 2 de Marc.\nNo ha tingut la mateixa sort el benjamí B aquesta jornada que ha perdut per 1 a 9 al camp del Tossa. També va perdre a fora, pel mateix resultat, 9 a 1, el Prebenjamí A contra l’arbucienca.\nL’amateur A s’ha imposat per 2 a 0 contra el cuer de la classificació, i ja suma 12 punts. El B va esgarrapar el segon empat a casa contra l’Obispado. Al final el marcador ha estat d’empat a 2, amb gols de Sergio i Joan Leon.\nEl Cadet, que jugava el primer partit de la temporada va caure derrotat al camp de l’Arenys per 5 a 4, tot i que l’emoció es va mantenir fins al final quan els palafollencs podrien haver empatat amb un xut al pal de Yeray.\nPer últim el prebenjamí B va empatar a 2 al camp de la Vidrerenca.\nArticle anteriorERC de Malgrat denuncia que el consistori es va gastar durant el mes d’agost 47 mil € en hores extres.\nArticle següentL’ajuntament de Malgrat demanarà a PLF que avaluï l’estat de les seves clavegueres i el volum de litres que s’envia a la població veïna.


Bloc de 6è de l'escola José Echegaray | Aquí hi trobaràs reculls dels treballs d'aula, eines per practicar, fotografies i molt més!\nUs volem presentar unes activitats que hem treballat a l’àrea de matemàtiques de les Fraccions:\nPublicat a 31 de març de 2016 per Escola José Echegaray\t• Leave a comment\nPublicat a 15 de març de 2016 per EVA GOMEZ LLAURADO\t• Leave a comment\nEsgrafiats a l’enrajolada de Martorell\nPublicat a 2 de febrer de 2016 per Escola José Echegaray\t• Leave a comment\nEstem molt contents de començar el nou curs! Poc a poc anireu trobant en aquest espai imatges i vídeos del que anem treballant, com també recursos per poder practicar allò que anem treballant a l’aula.\nPublicat a 13 de setembre de 2015 per Escola José Echegaray\t• Leave a comment\nFotos de 5è A i 5è B del curs 2014-2015\nA continuació trobareu els enllaços a les carpetes on hi ha guardades les fotografies de les activitats i sortides que han realitzat els alumnes de 5è durant el curs 2014/15. També hi ha una carpeta amb les fotografies del Projecte Cultura Emprenedora a l’Escola (CUEME).\nTots dos tutors us desitgem que passeu un bon estiu!!\nFotografies Projecte Cueme: Imacrea i Petits Detalls\nFotografies Activitats i Sortides 1\nFotografies Activitats i Sortides 2\nFotografies Sortida Catalunya en Miniatura\nPublicat a 25 de juny de 2015 per DAVID POY MARTINEZ\t• Leave a comment\nEl passat 27 d’octubre de 2014, els alumnes de 5è de l’Escola José Echegaray van realitzar una sortida guiada a l’Aquarium de Barcelona. A continuació es pot veure les imatges de la sortida:\nPublicat a 30 de novembre de 2014 per DAVID POY MARTINEZ\t• Leave a comment\nVISITEM EL CASTELL MEDIEVAL DE MONTSONÍS\nEls alumnes de 4t hem visitat un Castell Medieval situat al poble lleidatà de Montsonís. Ens han explicat que era un Castell de defensa i per això la seva ubicació dalt d’un turo, on es veu tota la plana per guaitar l’atac d’un enemic. Hem pogut veure el seu interior, hem recorregut les seves estances i ens ha sorprès que és molt gran. Hem vist la cuina, l’habitació del rei i la dels pelegrins, el menjador, una saleta d’estar, la bodega i fins i tot la presó i el forn.\nUna de les coses que més ens ha agradat va ser pujar a la torre del Castell i observar el paisatge i sentir la pau d’aquell indret.\nPer últim dir que vam tenir la sort de conèixer i parlar una mica amb l’actual propietària del Castell, ja que els propietaris viuen en ell.\nMireu que guapos estem al Castell !!!\nPublicat a 19 de maig de 2014 per ANA MARIA UBIDE CERCED\t• Leave a comment\nLABORATORI: EXPERIMENTEM AMB LA TENSIÓ SUPERFICIAL\nExperiment: Llet, colorants i líquid màgic\nEls materials necessaris per fer aquest experiment són un plat fons, llet sencera, colorants alimentaris, bastonets de les orelles i sabó (líquid màgic).\nUs proposem un vistós experiment amb llet i colorants. Aquests últims tenen un comportament diferent i misteriós en funció d’un líquid màgic… Vols saber quin és?\nPer què s’allunyen els colors ràpidament quan toquem la llet amb el sabó? Perquè per una banda, estem trencant la tensió superficial de l’aigua. La tensió superficial és una propietat de l’aigua que fa que la capa de la superfície es comporti com una “pell” ja que les molècules de l’aigua s’atrauen entre elles i exerceixen una tensió. Aquesta tensió superficial facilita que hi hagi insectes, com el sabater, que es puguin desplaçar per la superfície de l’aigua sense enfonsar-se.\nPublicat a 9 d'abril de 2014 per ANA MARIA UBIDE CERCED\t• Leave a comment\nL’ENRAJOLADA: APRENEM LA TÉNICA DE LA TREPA.\nEls nens i les nenes de 4t. hem anat a l’Enrajolada per aprendre una nova técnica de decoració de rajoles anomenada técnica de la Trepa. Ho hem fet tal i com es feia fa 600 anys.\nEns han deixat uns papers amb dibuixos i hem tingut que retallar l’interior, el resultat ha estat una plantilla anomenada trepa. Després ens han donat una rajola de fang cuita amb una capa de color blanc i hem posat les trepes retallades damunt de la rajola i hem omplenat els forats amb un color anomenat blau cobalt. Per finalitzar cadascú segons el seu gust a dibuixat sanefes o ha posat el seu nom amb un escuradents. I ara ens toca esperar per a que al forn quedin cuites i brillants.\nHa estat de allò més divertit!!!\nPublicat a 7 d'abril de 2014 per ANA MARIA UBIDE CERCED\t• Leave a comment\nEls alumnes i les alumnes de 4t. visitem el Planetari.\nHem vist, amb una simulació del cel, les constel·lacions més conegudes: l’Ossa Major, l’Ossa Menor, Orió, Cassiopea… també en buscat d’entre els estels “l’Estrella Polar” i ens han ensenyat a orientar-nos cap al nord observant on es troba aquesta. Hem pogut observar amb un simulacre com la Lluna gira al voltant de la Terra i com la Terra gira al voltant del Sol i hem pogut comptabilitzar les voltes corresponents, per últim hem ordenat els planetes segons el seu tamany.\nTotes aquestes observacions i activitats ens han ajudat a tenir un millor coneixement del tema que hem estat treballant aquests dies a l’aula, l’Univers.\nÉs un tema fascinant i hem après molt !\nPublicat a 7 de març de 2014 per ANA MARIA UBIDE CERCED\t• Leave a comment


Les farmàcies de Barcelona han realitzat més de 200 proves per identificar factors de risc cardiovascular en persones d’entre 35 i 74 anys - MGC Mútua\nInterès Mutu/Actualitat Mútua/Les farmàcies de Barcelona han realitzat més de 200 proves per identificar factors de risc cardiovascular en persones d’entre 35 i 74 anys\nPer Revista Interès Mutu - 15/03/16\nMés de 290 farmàcies de Barcelona han realitzat 205 proves per identificar factors de risc cardiovascular en persones d’entre 35 i 74 anys i estratificar a 10 anys el risc de patir una malaltia coronària. Ho han fet en el marc del programa Farmacardio, que va néixer al març de 2014 fruit d’un conveni de col·laboració entre el Col·legi de Farmacèutics de Barcelona (COFB) i Mútua General de Catalunya (MGC). Després de l’èxit de la prova pilot, realitzada al districte barceloní de Sarrià-Sant Gervasi, al novembre de 2015 es va estendre a tota la província, amb la incorporació de la Fundació Mútua General de Catalunya i COFB Serveis.\nPer veure el vídeo, fes clic a la imatge:\nEls resultats es poden extreure a partir de les proves específiques que realitza el farmacèutic –format prèviament per realitzar-les– que permeten mesurar els factors de risc cardiovascular en persones sense cap antecedent personal de malaltia d’origen cardiovascular diagnosticada per un metge (malaltia coronària, vascular cerebral o arterial perifèrica). Els factors que analitza, en no més de 30 minuts, són l’hàbit tabàquic, l’edat, el sexe, la tensió arterial, la xifra de colesterolèmia, l’IMC (Índex de Massa Corporal) i els possibles antecedents personals de diabetis mellitus diagnosticada, així com la xifra de glicèmia capil•lar, el perímetre abdominal i l’índex cintura/maluc.\nAl finalitzar-les, entrega a l’usuari els resultats de les proves realitzades i un fulletó amb informació i consells per dur hàbits de vida saludables. Al seu torn, en un termini de 4 dies, l’equip mèdic de Mútua General de Catalunya envia a l’usuari per correu electrònic un informe a partir dels resultats analitzats i una proposta d’actuació individualitzada en funció del risc detectat.